b'\n_START_ARTICLE_\nAldehid\n_START_PARAGRAPH_\nAldehid je organska spojina s terminalno karbonilno skupino \xe2\x80\x93CH=O. Funkcionalna skupina se imenuje tudi aldehidna, formilna ali metanoilna skupina. Aldehidi nastanejo z oksidacijo primarnih alkoholov in se naprej oksidirajo v karboksilne kisline._NEWLINE_Beseda aldehid je nastala iz izraza dehid-rogenirani al-kohol. V starej\xc5\xa1i nomenklaturi so se nekateri aldehidi imenovali po ustreznih alkoholih: acetaldehid se je imenoval vinski aldehid, ker nastaja iz etanola, glavni vir atanola pa je bilo vino. Enak izvor ima izraz vinil._NEWLINE_Zaradi resonan\xc4\x8dne stabilizacije konjugirane baze je \xce\xb1-vodikov atom v aldehidu bolj kisel od vodikovega atoma v alkanu in ima pK\xe2\x82\x90=17.\n_START_SECTION_\nDruga nomenklatura\n_START_PARAGRAPH_\nOgljikov atom ob karbonilni skupini se imenuje \xce\xb1 ogljik. Naslednja ogljikova atoma sta \xce\xb2 in \xce\xb3 ogljik in tako naprej. Na enak na\xc4\x8din so poimenovani vodikovi atomi: vodik na \xce\xb1 ogljiku je \xce\xb1 vodik in tako naprej._NEWLINE_Reakcije, ki v spojino vnesejo karbonilno skupino, se imenujejo formiliranje.\n_START_SECTION_\nFizikalne lastnosti\n_START_PARAGRAPH_\nFizikalne lastnosti aldehidov so odvisne predvsem od \xc5\xa1tevila ogljikovih atomov, se pravi od njihove molske mase. Ni\xc5\xbeji aldehidi, razen formaldehida, so teko\xc4\x8di, vi\xc5\xa1ji aldehidi pa so trdne snovi. Aldehidi imajo vi\xc5\xa1ja vreli\xc5\xa1\xc4\x8da od pripadajo\xc4\x8dih alkanov in cikloalkanov in ni\xc5\xbeja od pripadajo\xc4\x8dih alkoholov._NEWLINE_Aldehidna skupina je zaradi ve\xc4\x8dje elektronegativnosti kisika v primerjavi z ogljikom in dveh neveznih kisikovih elektronskih parov polarna. Aldehidi so zato topni v etanolu, dietiletru in vodi. Topnost v vodi z nara\xc5\xa1\xc4\x8dajo\xc4\x8dim \xc5\xa1tevilom ogljikovih atomov pada, ker vedno bolj prevladuje nepolarnost verige ogljikovih atomov.\n_START_SECTION_\nKemi\xc4\x8dne lastnosti\n_START_PARAGRAPH_\nV karbonilni skupini je med ogljikom in kisikom ena \xcf\x80-vez, zato so aldehidi precej reaktivni. Najreaktivnej\xc5\xa1i je formaldehid, z nara\xc5\xa1\xc4\x8dajo\xc4\x8dim \xc5\xa1tevilom ogljikovih atomov pa reaktivnost pada._NEWLINE_Ve\xc4\x8dina aldehidov je zdravju \xc5\xa1kodljiva.'